K‑centar-pomoći

# K‑centar-pomoći

### Tim KDE‑a

prevod: Časlav Ilić
revizija Programi KDE‑a 16.04 (17. 4. 2016.)

Pravna napomena

KDE je međunarodni tehnološki tim koji razvija slobodni softver za stono i prenosno računarstvo. U proizvode KDE‑a spadaju moderni sistem radne površi za Linux i Unix, sveobuhvatne kancelarijske i grupverske svite, kao i stotine drugih softverskih naslova raznih kategorija: Internet i veb, multimedija, razonoda, obrazovanje, grafika i razvoj softvera.

Poglavlje 1. Priručnik za KDE‑ov sistem pomoći
Priručnik za KDE‑ov sistem pomoći

# Poglavlje 1. Priručnik za KDE‑ov sistem pomoći

## Sistem pomoći

Sistem pomoći je projektovan da obezbedi jednostavan pristup kako uobičajenim Unix sistemima pomoći (uputne i info stranice), tako i korisničkoj dokumentaciji programa, uključujući plasma radni prostor KDE‑ove zajednice (XML).

Svi programi (uključujući plasma radni prostor) KDE‑ove zajednice potpuno su dokumentovani zahvaljujući naporima dokumentacionog tima. Ako ste zainteresovani da pomognete u ovome, pridružite se poštanskoj listi i pišite timu na `(kde-doc-english AT kde.org)`. Nije potrebno prethodno iskustvo, samo polet i strpljenje.

Ako želite da pomognete u prevođenju dokumentacije KDE‑a na svoj maternji jezik, pregledajte informacije (posebno o koordinatorima jezičkih timova) na veb sajtu lokalizacije.

### Instaliranje

K‑centar-pomoći je deo Programa KDE‑a. Može se naći na KDE‑ovom sajtu za preuzimanje, ili u odgovarajućem paketu vašeg operativnog sistema.

Pozivanje pomoći
Pozivanje pomoći

## Pozivanje pomoći

K‑centar-pomoći možete pozvati na nekoliko načina:

preko menija Pomoć

  Najuobičajenije je verovatno iz programa u kojem radite. Izaberite Pomoć → Priručnik za `program` (F1) da otvorite priručnik tog programa.

preko pokretača programa

  Kliknite na veliko dugme K na panelu, pa izaberite Pomoć pod jezičkom Programi, ili unesite `pomoć` i izaberite Pomoć. Ovim ćete otvoriti K‑centar-pomoći na podrazumevanoj početnoj stranici.

preko komandne linije

  K‑centar-pomoći možete pokrenuti zadavanjem URL‑a fajla koji treba prikazati. Postoje URL‑ovi i za uputne i info stranice. Koristite ih ovako:

  fajl pomoći programa

    khelpcenter `help:/`kwrite``

    Otvara fajl pomoći K‑pisanja, na stranici sadržaja.

  lokalni URL

    khelpcenter `file:/`usr/local/src/qt/html/index.html``

  uputna stranica

    khelpcenter `man:/`strcpy``

  info stranica

    khelpcenter `info:/`gcc``

  Izvršavanje khelpcenter bez argumenata otvara podrazumevanu početnu stranicu.

Sučelje K‑centra-pomoći
Sučelje K‑centra-pomoći

## Sučelje K‑centra-pomoći

Sučelje K‑centra-pomoći sastoji se od dva okna sa podacima.

Traka alatki i meniji pobliže su objašnjeni pod odeljak po imenu „Meniji i trake alatki“.

Dokumenti imaju sopstvene alatke za kretanje, tako da se možete ili kretati redom kroz dokument, preko veza Sledeći, Prethodno i Sadržaj, ili skakati okolo koristeći hiperveze.

Veze vas odvode u druge delove istog dokumenta, ili u druge dokumente. Možete kliktati na ikonice strelice ulevo i strelice udesno na traci alatki za kretanje unazad i unapred kroz dokument koje ste posetili u ovoj sesiji.

Dva okna prikazuju sadržaj sistema pomoći (levo) i same fajlove pomoći (desno).

### Okno Sadržaj

Okno sadržaja stoji na levo strani prozora K‑centra-pomoći. Kao što biste očekivali, možete pomerati razdvajačku traku tako da namestite udobnu širinu za čitanje bilo kojeg od dva okna.

Okno sadržaja je dalje podeljeno u tri jezička, od kojih jedan sadrži prikaz stabla svih delova pomoći za koje K‑centar-pomoći zna, drugi KDE‑ov pojmovnik, a treći opcije pretrage koje možete da podesite.

#### Jezičak Sadržaj

Jezičak Sadržaj sadrži sledeće podrazumevane stavke najvišeg nivoa u prikazu stabla:

Osnove

  Osnove uvode mnoge mogućnosti plasma radnog prostora i Programa KDE‑a i opisuju uobičajene zadatke koji se mogu izvršiti u njima.

Uputstvo za Plasmu

  Uputstvo za Plasmu čini dokumentaciju za plasma radni prostor.

Pomoć na vezi

  Stranica sa vezama ka pomoći na vezi i dodatnim informacijama koje je priredila zajednica KDE‑a.

Uputstva za programe

  Samosvojna KDE dokumentacija programâ̂. Svi programi iz Softverske kompilacije KDE‑a imaju dokumentaciju u XML formatu, koja se pretvara u HTML da biste je čitali. Ovaj odeljak nabraja sve KDE programe, uz kratak opis i vezu do njegove pune dokumentacije.

  Programi su prikazani u stablolikoj strukturi, koja odražava podrazumevanu strukturu menija u pokretaču programa, čime vam olakšava pronalaženje programa koji tražite.

entiteti modula postavki

  Spisak veza ka različitim modulima Sistemskih postavki, ili modulima K‑osvajača (kao menadžera fajlova ili pregledača).

Moduli K‑infocentra

  Spisak veza ka dokumentaciji različitih modula K‑infocentra.

U/I zahvati

  Spisak veza ka dokumentaciji različitih U/I zahvata.

Uputne stranice naredbi

  Unix uputne stranice su tradicionalni format dokumentacije na vezi za Unix sisteme. Većina programa na sistemu ima uputnu stranicu. Pored toga, uputne stranice postoje i za programerske funkcije i formate fajlova.

Čuvar svitaka

  Dodatna, ne-KDE dokumentacija instalirana na sistemu.

Pregledanje info stranica

  TeXinfo dokumentacija, koju koriste mnogi GNU‑ovi programi. Tu spadaju GCC (kompilator C‑a i C++a), Emacs (uređivač teksta), i mnogi drugi.

#### Jezičak Opcije pretrage

Traženje kroz fajlove pomoći prilično je intuitivno: unesite reči koje želite da potražite u polje teksta, izaberite opcije (ako ih ima) i kliknite na Traži. Rezultati će biti prikazani u polju prikazivača desno.

### Primedba

Pretraga ne razlikuje veličinu slova, tj. velika i mala slova smatraju se istim. Na primer, ako potražite „prečica“ dobićete i rezultate koji sadrže „Prečica“.

Dostupne su sledeće opcije:

Metod:

  Izaberite kako se traži po više reči. Ako izaberete i, rezultat se dobija samo ako se sve unete reči nađu na datoj stranici. ili pak daje rezultat ako se nađe bar jedna od zadatih reči.

  Ako pretraga ne daje rezultate koje ste očekivali, pažljivo proverite da niste slučajno isključili neku reč pogrešnom postavkom.

Maks. rezultata:

  Zadaje najveći broj rezultata koji pretraga može da vrati.

Izbor dosega:

  Ovo služi za biranje odeljaka kroz koje će se tražiti. Dostupne opcije omogućavaju brz izbor najčešćih odeljaka, dok pomoću posebno možete zadati pojedinačne odeljke.

### Odeljci uputnih i info stranica

Uputne stranice su standard na Unixima, i već dugo godina se koriste na mnogim operativnim sistemima. Često su vrlo detaljne, i najbolji izvor informacija za većinu Unix naredbi i programa. Kada ljudi kažu RTFM, uputstvo na koje misle često je uputna stranica.

Uputne stranice nisu savršene. Ne samo što su detaljne, već su često i preterano tehničke, jer ih obično pišu programeri za programere. Ovo znači da ponekad ne samo da nisu predusretljive, već su i potpuno nerazumljive mnogim korisnicima. One su, međutim, najbolji izvor proverenih informacija o većini naredbi komandne linije, a ponekad i jedini.

Možda ste se pitali šta označava broj kada ljudi napišu nešto poput `man(1)`. To je broj odeljka uputnih stranica u kojem je stavka opisana. Primetićete da K‑centar-pomoći koristi ove brojeve da razdeli mnoštvo uputnih stranica po odeljcima, čime vam olakšava da nađete informacije kad ih tražite prostim pregledanjem okolo.

Postoje i tzv. info stranice, koje su zamišljene kao zamena za uputne stranice. Održavaoci nekih programa više ne dopunjuju uputne stranice, tako da ako je na raspolaganju i uputna i info stranica, obično info stranica sadrži ažurnije podatke. Većina programa pak ima ili jednu ili drugu, retko obe. Ako je program za koji tražite uputstvo neka GNU‑ova alatka, najverovatnije će imati info stranicu umesto uputne.

#### Kretanje unutar info stranica

Info dokumenti su uređeni hijerarhijski. Pojedine stranice nazivaju se čvorovima, i svi dokumenti imaju najviši čvor, tj. početnu stranicu. Na početak dokumenta možete se vratiti pritiskom na Vrh.

Prethodno i Sledeće koriste se za prelazak ne prethodnu ili sledeću stranicu na trenutnom nivou hijerarhije.

Klikom na stavku menija u okviru dokumenta prelazite na niži nivo u hijerarhiji. Nagore u hijerarhiji vraćate se klikom na Gore.

Uputne su date slično kao info stranice, tako da je indeks odeljka najviši čvor, a svaka uputna stranica nivo ispod. Jednoj uputnoj stranici odgovara tačno jedna stranica pomoći.

### Pojmovnik KDE‑a

Pojmovnik služi brzim upitima za definicije pojmova iza reči koje su vam nepoznate. Kreću se od programa i tehnologija posebnih za KDE, do opštih termina u Unix računarstvu.

U levom oknu možete videti prikaz stabla, u jednom od dva oblika: Abecedno ili Po temi. Oba navode iste stavke, ali drugačije poređane, kako biste brzo našli ono što vas zanima.

Dok se krećete prikazom stabla levo, stavke koje budete birali prikazivaće se desno.

### Meniji i trake alatki

K‑centar-pomoći ima minimalističko sučelje, kako biste mogli da se usredsredite na pomoć, a ne na upotrebu samog pregledača pomoći.

Traka alatki sadrži sledeće ikonice:

Ikonice na traci alatki

Sadržaj

  Ide na početnu stranicu K‑centra-pomoći.

Nazad

  Ide na prethodnu stranicu koju ste gledali. Kliknite na štiklu desno od ikonice da dobijete spisak prethodno prikazanih stranica, odakle možete izabrati stranicu da direktno odete na nju.

Napred

  Prelazak na narednu stranicu. Ova ikonica je aktivna samo kada ste već upotrebili Nazad.

Kopiraj

  Kopira tekst u klipbord, radi nalepljivanja u drugi program.

Nađi...

  Traži reč na trenutno vidljivoj stranici.

Povećaj font

  Uvećava tekst u oknu prikazivača.

Smanji font

  Smanjuje tekst u oknu prikazivača. Ova ikonica je aktivna samo ako ste prethodno uvećavali tekst.

Meniji sadrže sledeće stavke:

Fajl
  Fajl → Štampaj... (Ctrl+P)

    Štampa sadržaj trenutno vidljive stranice. Priručnike u PDF formatu možete naći na KDE‑ovom serveru dokumentacije.

  Fajl → Napusti (Ctrl+Q)

    Zatvara i napušta K‑centar-pomoći.

Uređivanje
  Kopiraj (Ctrl+C)

    Kopira izabrani tekst u klipbord.

  Uređivanje → Izaberi sve (Ctrl+A)

    Izabira sav tekst na tekućoj stranici.

  Uređivanje → Nađi... (Ctrl+F)

    Traži reč na trenutno vidljivoj stranici.

Prikaz
  Prikaz → Postavi kodiranje

    Menja kodiranje tekuće stranice. Obično je podrazumevana postavka automatski zadovoljavajuća, ali ako tekst ipak nije ispravno prikazan, izbor određenog kodiranja ga može popraviti.

Kretanje
  Kretanje → Sadržaj (Alt+Home)

    Ide na početnu stranicu K‑centra-pomoći.

  Kretanje → Prethodna stranica (Ctrl+PgUp)

    Ide na prethodnu stranicu u tekućem dokumentu.

  Kretanje → Naredna stranica (Ctrl+PgDown)

    Ide na sledeću stranicu u tekućem dokumentu.

  Kretanje → Nazad (Alt+Levo)

    Ide na stranicu koju ste prethodno čitali.

  Kretanje → Napred (Alt+Desno)

    Ako ste išli unazad putem ikonice ili stavke u meniju, ovom stavkom možete se ponovo vraćati unapred.

Obeleživači
  Obeleživači → Dodavanje obeleživača (Ctrl+B)

    Dodaje obeleživač za trenutnu stranicu, zaveden pod naslovom stranice u meniju obeleživača. Upotrebite radnju Obriši obeleživač iz kontekstnog menija stavke da je uklonite iz menija.

  Obeleživači → Nova fascikla obeleživača

    Otvara dijalog za novu fasciklu, gde možete dodati nove podstavke u meni obeleživača.

Podešavanje
  Podešavanje → Podešavanje fonta...

    Ovde možete podesiti porodicu i veličinu fontova u K‑centru-pomoći.

K‑centar-pomoći ima još i uobičajene menije Podešavanje i Pomoć, više o njima pročitajte u odeljcima o meniju za podešavanje i meniju pomoći iz Osnova KDE‑a.

Zasluge i licenca
Zasluge i licenca

## Zasluge i licenca

K‑centar-pomoći

Prvobitno razvio Matijas `(elter AT kde.org)`

Tekući održavalac je Kornelijus Šumaher `(schumacher AT kde.org)`

Preveo Časlav Ilić `(caslav.ilic AT gmx.net)`.

Dokumentacija se daje na korišćenje pod uslovima GNU‑ove Licence slobodne dokumentacije.

Program se daje na korišćenje pod uslovima GNU‑ove Opšte javne licence.